IIM અમદાવાદના પ્રોફેસર અમિત ગર્ગ, રિસર્ચર વિધિ અવાશિયા અને રિસર્ચ એસોસિયેટ શ્રૃતિકા પરિહારે ‘લેન્ડ યુઝ ચેન્જ ઑફ ઈન્ડિયન સિટીઝઃ અ બર્ડ્સ આય વ્યૂ’ નામના પોતાના સંશોધન અંતર્ગત ટ્રાફિક અને શહેરી વિસ્તારોમાં ગીચતાનું પરિક્ષણ કર્યું હતું. વિધિ અવાશિયાએ કહ્યું કે, “આંતરરાષ્ટ્રીય ધોરણો મુજબ અકસ્માતને અટકાવવા સામાન્ય રીતે બે વાહનો વચ્ચે એક કાર જેટલી જગ્યા રહેવી જોઈએ, પરંતુ અમદાવાદ જેવા શહેરોમાં આ સપના સમાન છે.”